«**Συν-Δεσμοί: Στηρίζοντας τη Σχολική Κοινότητα**

**στη Σκιά της Πανδημίας**»

**ΠΡΟΣΚΛΗΣΗ**

Η Μέριμνα προσκαλεί εκπαιδευτικούς**α’ βάθμιας και β’ βάθμιας εκπαίδευσης** να συμμετέχουν στο νέο δωρεάν επιμορφωτικό πρόγραμμα που διοργανώνει για τη **διαχείριση του πένθους και της απειλητικής για τη ζωή ασθένειας στη σχολική κοινότητα**.

Το πρόγραμμα «Συν-Δεσμοί» της «Μέριμνας» έχει **στόχο** την ενδυνάμωση των εκπαιδευτικών ώστε να κατανοούν τις ανάγκες των παιδιών και εφήβων που αντιμετωπίζουν την απώλεια, το πένθος ή μια απειλητική για τη ζωή ασθένεια στην οικογένειά τους, ζητήματα ιδιαίτερα κρίσιμα την περίοδο της πανδημίας COVID-19 και να τα στηρίζουν με επάρκεια ώστε να διαχειριστούν με τον καλύτερο δυνατό τρόπο την κατάσταση που αντιμετωπίζουν.

**Χρόνος και τρόπος διεξαγωγής της επιμόρφωσης**

Το επιμορφωτικό πρόγραμμα θα πραγματοποιηθεί μεταξύ **06.04.2022 και 29.04.2022**

Το πρόγραμμα περιλαμβάνει **σύγχρονη εξ αποστάσεως και ασύγχρονη εκπαίδευση** και θα πραγματοποιηθεί μέσω της νέας μας διαδικτυακής εκπαιδευτικής πλατφόρμας <https://learn.merimna.org.gr/el/static/home>

Το υλικό χωρίζεται σε δύο ενότητες:

**1η ενότητα: «**Στήριξη του παιδιού και της σχολικής κοινότητας που πενθεί»

**2η ενότητα:** «Στήριξη του παιδιού και της σχολικής κοινότητας στην απειλητική για τη ζωή ασθένεια»

Αρχικά στις **06.04.22** θα ανοίξει η πλατφόρμα και θα έχετε πρόσβαση στο εκπαιδευτικό υλικό για την πρώτη θεματική ενότητα. Στη συνέχεια, **στις 12.04.22, μεταξύ 15.00-18.00 θα πραγματοποιηθεί τρίωρη διαδικτυακή συνάντηση** κατά την οποία θα εμπεδώνεται η ύλη, ανταλλάσσονται εμπειρίες, απαντώνται ερωτήσεις και οι συμμετέχοντες/ουσες θα επεξεργάζονται σε μικρές ομάδες επιλεγμένα σενάρια με περιπτώσεις που αντιστοιχούν στην κάθε θεματική ενότητα (σύγχρονη εκπαίδευση).

Η διαδικασία θα επαναληφθεί και με την δεύτερη θεματική ενότητα. Πιο συγκεκριμένα, στις 12.04.22 θα αποκτήσετε πρόσβαση στο υλικό της δεύτερης ενότητας και στις **29.04.22 θα πραγματοποιηθεί μια ακόμα τρίωρη διαδικτυακή συνάντηση για την εμπέδωση της ύλης**.

Επισημαίνεται ότι το οπτικοακουστικό υλικό, όπου χρειάζεται, εξειδικεύεται ανάλογα με την ηλικία των παιδιών και την αντίστοιχη βαθμίδα εκπαίδευσης. Στις διαδικτυακές συναντήσεις θα συμμετέχουν από κοινού εκπαιδευτικοί α’ βάθμιας και β’ βάθμιας εκπαίδευσης, ωστόσο το εκπαιδευτικό υλικό και τα σενάρια τα οποία θα δοθούν θα είναι προσαρμοσμένα στην κάθε βαθμίδα εκπαίδευσης.

**Περιεχόμενοεπιμορφωτικού προγράμματος**

Στη συνέχεια μπορείτε να δείτε τα περιεχόμενα της κάθε θεματικής ενότητας.

**1η ενότητα: «Στήριξη του παιδιού και της σχολικής κοινότητας που πενθεί»**

* Πως αντιλαμβάνονται τα παιδιά και οι έφηβοι το θάνατο
* Τι είναι θρήνος, ποιες είναι οι συνήθεις εκδηλώσεις θρήνου καθώς και ποιοι παράγοντες επηρεάζουν το θρήνο των παιδιών και εφήβων που βιώνουν απώλεια (θάνατο)
* Ποιες είναι οι ανάγκες των παιδιών και εφήβων που θρηνούν
* Καλές πρακτικές για τους εκπαιδευτικούς που στηρίζουν τα παιδιά που θρηνούν
* Καλές πρακτικές για την ενδυνάμωση των μαθητών που θρηνούν

**2η ενότητα: «Στήριξη του παιδιού και της σχολικής κοινότητας στην απειλητική για τη ζωή ασθένεια»**

* Η διάγνωση της ασθένειας και η πορεία της ασθένειας στη ζωή της οικογένειας
* Το βίωμα της ασθένειας γονέα ή σημαντικού άλλου
* Κατανόηση της ασθένειας σε διαφορετικές ηλικίες
* Πως ενημερώνουμε και στηρίζουμε τα παιδιά και τους εφήβους όταν νοσεί αγαπημένο τους πρόσωπο
* Kαλές πρακτικές για τη στήριξη μαθητή/ριας με άρρωστο μέλος στην οικογένεια

**Εγγραφή στο πρόγραμμα**

Η εγγραφή στο πρόγραμμα είναι **δωρεάν**. Για την εγγραφή σας, μπορείτε να συμπληρώστε την αίτηση συμμετοχής που θα βρείτε στον ακόλουθο σύνδεσμο: <https://merimna.org.gr/wp-content/uploads/2022/04/Πρωτότυπη-αίτηση-συμμετοχής-.docx>

Την αίτησή σας θα αποστείλετε στο email [athens.support@merimna.org.gr](mailto:athens.support@merimna.org.gr)για να λάβετε κωδικούς με τους οποίους θα εισέρχεστε στην πλατφόρμα προκειμένου να μελετήσετε το εκπαιδευτικό υλικό σε χρόνο που εσείς θα επιλέξετε (**ασύγχρονη εκπαίδευση**).

Ο συγκεκριμένος κύκλος επιμόρφωσης θα είναι ανοικτός σε 150 εκπαιδευτικούς και **θα τηρηθεί σειρά προτεραιότητας.**  
Για οποιαδήποτε επιπλέον διευκρίνιση ή πληροφορία χρειάζεστε μπορείτε να καλείτε στο 210 6463367.